Խուանմի

**Խուան Միգել Խիմենես Լոպես** (, ; ), ավելի լավ է հայտնի որպես **Խուանմի** (), իսպանացի ֆուտբոլիստ, «Ռեալ Բետիս» ակումբի հարձակվող, որը վարձավճարով հանդես է գալիս «Կադիս» ակումբում։

## Ակումբային կարիերա
thumb|left|190px|Խուանմին «Մալագայի» կազմում
thumb|left|190px|Խուանմին Իսպանիայի պատանեկան հավաքականի կազմում

Խուանմին «Մալագայի» ֆուտբոլային ակադեմիայի սան է։ 2010 թվականի հունվարի 13-ին 16-ամյա հարձակվողը նորամուտը նշել է հիմնական կազմում՝ Իսպանիայի Գավաթի «Խետաֆեի» դեմ խաղում։ Չնայածն «անչոուսին» ջախջախվել է 5-1 հաշվով՝ Խուանմին խփել է խաղի «Մալագայի» կազմից միակ գոլը և դարձել ամենաերիտասարդ հարձակվողը, որը պաշտոնական խաղում գոլ խփել է։ 17 տարեկանում Խուանմին նորամուտը նշել է Լա Լիգայում և կրկին մրցակից է դարձել «Խետաֆեն»։ 2010 թվականի մարտի 27-ին «Տեներիֆեի» դեմ խաղում պատանի հարձակվողը գոլային փոխանցում է կատարել Ապոնյոյում։ «Մալագան» ամբողջ մրցաշրջանում պայքարել է «գոյատևման համար», աակայն, չնայած դրան, Խուանմին մասնակցել է 5 հանդիպման՝ խաղադաշտում անցկացնելով ընդհանուր առմամբ 110 րոպե։ 2010 թվականի օգոստոսի 5-ին երիտասարդ հարձակվողը պրոֆեսիոնալ պայմանագիր է կնքել Մալագայի հետ մինչև 2015 թվականը։ Նույն թվականի սեպտեմբերի 12-ին «Սարագոսայի» դեմ արտագնա խաղում Խուանմին դուբլի հեղինակ է դարձել և 17 տարեկանում դարձել Իսպանիայի առաջնությունում երկու գնդակ խփած ամենաերիտասարդ ֆուտբոլիստը։

2011 թվականի ամռանը ակումբը պայմանագիր է կնքել Ռուդ վան Նիստելրոյի հետ, և Խուանմին ստիպված էր սպասել իր հնարավորությանը պահեստայինների նստարանին։ Նոր մրցաշրջանում առաջին անգամ խաղադաշտում երիտասարդ հարձակվողը հայտնվել է 2011 թվականի դեկտեմբերի 11-ին «Օսասունայի» դեմ խաղում, դուրս գալով փոխարինման, նա դարձել է գոլի հեղինակ և օգնել է իր թիմին հասնել ոչ-ոքիի՝ 1-1։ Երկու օր անց Խուանմին դուրս է եկել Իսպանիայի գավաթի «Խետաֆեի» դեմ խաղում և 84-րդ րոպեին դարձել է գոլի հեղինակ։

2012 թվականի օգոստոսի 25-ին Լա Լիգայի երկրորդ տուրում «Մալյորկայի» դեմ խաղում Խուանմին փոխարինման է դուրս եկել 69-րդ րոպեին և գոլ է խփել՝ իր թիմին բերելով ոչ-ոքի՝ 1-1։ 2012 թվականի նոյեմբերի 21-ին «Զենիթի» դեմ խաղում Խուանմին իր նորամուտը նշել է Չեմպիոնների լիգայում։

2013 թվականի հունվարի 14-ին Խուանմին խաղային պրակտիկա փնտրելիս Սանտանդերից վարձավճարով տեղափոխվել է «Ռասինգ»։ Հունվարի 19-ին «Լաս Պալմասի» դեմ խաղում Խիմենեսը նորամուտը նշել է նոր թիմում։ Վարձակալության ավարտից հետո նա վերադարձել է «Մալագա»։

2015 թվականի փետրվարի 21-ին Կամպ Նոուում «Բարսելոնայի» դեմ արտագնա խաղում նա խփել է միակ գոլը, որը 1978 թվականից ի վեր առաջին անգամ օգնել է «Մալագային» չպարտվել կատալոնական թիմին առաջնության երկու հանդիպումներում, ինչպես նաև ընդհատել նրա 11-խաղյա անպարտելի շարքը։

Նույն թվականի ամռանը Խուանմին տեղափոխվել է անգլիական «Սաութհեմփթոն»՝ պայմանագիր կնքելով մինչև 2019 թվականը։ Տրանսֆերի արժեքը կազմել է 7 միլիոն եվրո։ Հուլիսի 30-ին հոլանդական «Վիտեսի» դեմ Եվրոպայի լիգայի ընտրական խաղում նա նորամուտը նշել է նոր թիմում՝ երկրորդ խաղակեսում փոխարինելով Յորդի Կլասիին։ Օգոստոսի 30-ին «Նորվիչ Սիթիի» դեմ խաղում Խուանմին նորամուտը նշել է Անգլիայի Պրեմիեր լիգայում։ Սրբերի ճամբարում նա այդպես էլ չի դարձել հիմնական խաղացող՝ սահմանափակվելով փոխարինման դուրս գալով և ոչ մի գոլ չխփելով։

2016 թվականի սկզբին ֆուտբոլիստի գործակալը հաստատել էր, որ աշխատում է Խուանմիին Իսպանիա վերադարձնելու ուղղությամբ։ Նույն թվականի ամռանը նա տեղափոխվել է «Ռեալ Սոսյեդադ»։ Տրանսֆերի արժեքը կազմել է 4 միլիոն եվրո։ Օգոստոսի 21-ին Մադրիդի «Ռեալի» դեմ խաղում Խուանմին նորամուտը նշել է նոր թիմում։ Մեկ շաբաթ անց «Օսասունայի» դեմ խաղում նա խփել է իր առաջին գոլը «Ռեալ Սոսյեդադի» կազմում։ Ընդհանուր առմամբ, ակումբի կազմում բոլոր մրցաշարերում մասնակցել է 113 հանդիպման, որոնցում դարձել է 31 գոլի հեղինակ։

2019 թվականի հունիսին կիսապաշտպանը տեղափոխվել է «Բետիս»։ 26-ամյա ֆուտբոլիստի պայմանագիրն ակումբի հետ նախատեսված է 5 տարվա համար։ Հաղորդվում է, որ տրանսֆերի արժեքը կազմել է 8 մլն եվրո, ևս 2 մլն կարող է վճարվել բոնուսների տեսքով։

## Միջազգային կարիերա
2011 թվականին Իսպանիայի պատանեկան հավաքականի կազմում Խուանմին հաղթել է Ռումինիայում կայացած Եվրոպայի պատանեկան առաջնությունում։ Մրցաշարի ընթացքում նա մասնակցել է Բելգիայի, Սերբիայի, Թուրքիայի, Իռլանդիայի և Չեխիայի թիմերի դեմ խաղերին։ Սերբերի և իռլանդացիների դեմ մենամարտերում Խուանմին դարձել է մեկական գոլի հեղինակ։ Հաջորդ տարի նա պաշտպանել է չեմպիոնի տիտղոսը Էստոնիայում կայացած Եվրոպայի պատանեկան առաջնությունում։ Խուանմին մասնակցել է Պորտուգալիայի, Էստոնիայի և երկու անգամ Հունաստանի հավաքականների դեմ խաղերում։

2015 թվականի մարտի 31-ին Նիդերլանդների հավաքականի դեմ ընկերական խաղում Խուանմին իր նորամուտը նշել է Իսպանիայի հավաքականում։

## Ձեռքբերումներ
**«[[Ռեալ Բետիս]]»**
* Իսպանիայի գավաթակիր՝ 2021/22

**Իսպանիա (մինչև 19 տարեկան)**
* Եվրոպայի չեմպիոն (մինչև 19 տարեկան)՝ 2011, 2012

## Ծանոթագրություններ

## Արտաքին հղումներ
* 
* 
* Málaga official profile
* BDFutbol profile
* Futbolme profile
* Lapreferente profile

Կատեգորիա:Անգլիայի լեգեոներ ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կադիսի ֆուտբոլիստներ
Կատեգորիա:Մալագայի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռասինգ Սանտանդերի ֆուտբոլիստներ
Կատեգորիա:Ռեալ Բետիսի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Սաութհեմփթոնի ֆուտբոլիստներ
Կատեգորիա:Տղամարդկանց ֆուտբոլի հարձակվողներ